Padtoets: Die goedkoopste vierwielaangedrewe C-segment-sportnutsvoertuig | Maroela Media
Subaru Forester (Foto: Verskaf)
Ek kom gereeld in die moeilikheid by mense. Indien jou sportnutsvoertuig met goeie grondvryhoogte nie vierwielaandrywing het nie, sien ek nie regtig die punt nie. ŉ Gewone luikrug of sedanmotor sal in baie gevalle ŉ lekkerder ryding wees, goedkoper om te koop, en ligter op brandstof … of is dit?
In dié segment is die goedkoopste hoofstroom sportnutsvoertuig die Kia Sportage 1.6 GDI Ignite teen R386 995. Ek sluit aspris nie die Chinese hierby in nie. Die goedkoopste vierwielaangedrewe sportnuts in dié segment is die Subaru Forester 2.0i teen R438 000. ŉ Japanse SNV, met ŉ 5-ster NCAP-gradering en die wêreld se gewildste vierwielaandrywingstelsel. In ysige Europa, Noord-Amerika en Kanada is Subaru se “symmetrical all wheel drive” uiters gewild en het onlangs Audi se Quattro verbygesteek in terme van verkope.
Hier in Suid-Afrika het ons nie só gereeld die AWD nodig nie, maar die klasleidende 220 mm grondvryhoogte beteken dat die Forester meeste grondpaaie, modder en plaaspaaie sal kan aandurf. Daar is nie laestrek nie, so 4×4-hindernisbane sal nie jou maat wees nie, maar vir die res is hy puik. Subaru was altyd gewild vir hul sagte vering. Hulle het dit onlangs in die WRX geruil vir klipharde vering. Ek is uiters verlig dat dit nie só is met die Forester nie.
Die reeks geniet nou een enjin. ŉ Atmosferiese 2.0 bokserviersilinderenjin wat 115 kW en 196 Nm bied. Ouer Subaru’s was regtig dors – maar met direktebrandstofinspuiting op die nuwe enjin is brandstofverbruik voorwaar verbeter en mens kan 7.6 ℓ/ 100 km handhaaf op die gekombineerde siklus.
Die binneruim is lekker gemaklik en geensins so yl gesaai soos ouer Japanse binneruime nie. Die spesifikasievlak beïndruk met ŉ magdom veiligheidstelsels soos Subaru se EyeSight met blindekolwaarskuwing. Die EyeSight-stelsel maak die spoedbeheer aanpasbaar en sal jou spoed saam met die verkeer reguleer.
Ritgehalte is lekker sag sonder dat die padhouvermoë daaronder ly nie. Ons het dit weinig nodig in SA – maar die vierwielaandrywing is nie verniet gewild nie. As ŉ pakket blink die Subaru Forester regtig mooi uit in dié prysklas.
Subaru Forester 2.0i 115 kW/ 196 Nm 7.6 ℓ/ 100 km R438 000
Subaru Forester 2.0i-L ES 115 kW/ 196 Nm 7.6 ℓ/ 100 km R476 000
Subaru Forester 2.0i-S ES 115 kW/ 196 Nm 7.6 ℓ/ 100 km R509 000
Nissan X-trail 2.5 4×4 Acenta 126 kW/ 233 Nm 8.3 ℓ/ 100 km 6 jaar/ 150 000 km waarborg
3 jaar/ 90 000 km diensplan R460 900
Renault Koleos 2.5 Dynamique 4WD 126 kW/ 233 Nm 8.3 ℓ/ 100 km 5 jaar/ 150 000 km waarborg
5 jaar/ 90 000 km diensplan R479 900
Toyota Rav4 2.0 AWD GX-R 127 kW/ 203 Nm 6.7 ℓ/ 100km 3 jaar/ 100 000 km waarborg
6 diens-plan R508 100
Mazda CX-5 2.5 AWD Individual 143 kW/ 257 Nm 7.3 ℓ/ 100 km 3 jaar/ onbeperkte km waarborg
3 jaar/ onbeperkte km diensplan R557 900
Ek’t al die atmosferiese sportnutse met outomatiese ratkaste en vierwielaandrywing gaan uitsoek. Hier is hulle gelys. Daar is ander diesel of turboaangejaagde sportnutsvoertuie met vierwielaandrywing, maar hulle is almal naby R600 000. Teen R438 000 bly die Subaru Forester 2.0i ŉ ware winskoop.
Jy het die Renault Duster uitgelaat – R328k vir ‘n AWD diesel. Ek het onlangs 3000 km in Namibië met een gery en was baie beindruk. Gemiddeld van 7.3l/100km gekry en baie selde uit 6 de rat gehaal op teerpaaie…
Ek en my dogter was bevooreg om die “launch” van die nuwe forester by te woon, saam Subaru JHB. Dit was in Cradle Moon gewees. Dit was ‘n fantastiese dag, ons het die geleentheid gehad om die nuwe forester deur ‘n hindernis baan te vat. Van 36° “incline” tot “axler twisters, daai Subaru kan enige iets oorkom. Met die 2.0 liter motor en CVT ratkas, loop hy baie glad. Vir die prys, is dit dit regtig ‘n winskoop. Huidiglik, ry ons self twee, 2006 Subaru’s waarvan een ‘n Forester is. Die tegnologie is nog net so goed, indien nie beter… Lees meer »
SPORTSNUT- VOERTUIG ????……het julle al GEHOOR ? van die MAHINDRA LUX 500 ?
Kom, kom manne …………( ek is n TOYOTA aanhanger ) , maar moes as gevolg van die feit dat voertuie soveel as my huis begin kos ….rondkyk ennn RONDKYK ! ……. dit is seker ? die eerste voertuig wat ek gekoop het wat “ten volle”?……..”users friendly ” was en is en OOK die mees onderskatte een !!!! Sê MAAR NET !!!!
Brendan, se tog asb waarom jy die Chinese voertuie nie insluit nie.